કોંગ્રેસ દ્વારા અપાયેલ ભારત બંધમા વલસાડ જિલ્લામાં કોંગ્રેસના બંધને મિશ્રપ્રતિસાદ મળ્યો છે. વલસાડ જીલ્લા કોંગ્રેસ દ્વારા વહેલી સવારથી વિરોધ કરવામાં આવો રહ્યો છે કપરાડા પારડી અને ધરમપુર માં કોંગ્રેસના બંધને જબરદસ્ત પ્રતિસાદ મળ્યો છે, તો વલસાડ ઉમરગામ અને વાપી માં કોંગ્રેસ એ લોકોને બંધ કરવા આજીજી કરવી પડી હતી. તો બીજી તરફ વલસાડ શહેરમાં બંધ કરાવવા નિકળેલી કોંગ્રેસ સાથે પોલીસનું ઘર્ષણ થયું હતું અને પોલીસે 50 થી વધુ કાર્યકર્તાઓને અટકયાત કરી હતી. તો બીજી તરફ કપરાડા તાલુકામાં કોંગ્રેસે સ્ટેટ હાઇવે બંધ કરી ચક્કકાજામ કરીને ટાયરો સળગાવીને વિરોધ કર્યો હતો.